Sittin sena ilu l-elittar festa ta' San Nikola fix-xitwa il-festa fix-xitwa kienet issir fuq ġimagħtejn: mill-Ħadd ta' qabel jum il-festa proprju sa ġimgħa oħra wara. Matul din it-tieni ġimgħa kuljum kienet issir quddiesa kantata bil-fervorin li, skont Nikol, kien bħal paniġierku żgħir li kien isir qabel it-tqarbin. Is-Siġġiwin kienu jogħxew jisimgħu lill- predikatur jagħmel eloġju fuq San Nikola. S kont tagħrif bil-fomm li għaddieli Nikola Callus, X'wassal biex il-festa ma ssirx iktar f'Diċembru2 Nikol fehemni li ħafna mill-festi fl-ibliet u l-irħula tagħna kienu jsiru f'dan l-istaġun kiesaħ tas-sena. Mhux l-ewwel darba, għalhekk, li minħabba l-maltemp il-festa kien ikollha tiġi posposta. U kien proprju għalhekk li n-nies bdew jirrealizzaw li jkun aħjar jekk il-festa tibda ssir fi żmien meta t-temp ikun iktar ħanin. Meta fix-xitwa tal-1950 il-festa kellha tiġi posposta għal diversi Ħdud wara xulxin minħabba l-maltemp, is-Siġġiwin urew ix-xewqa lill-Kurja li l-festa tibda ssir fis-sajf. Għalhekk mill-1951 il-festa bdiet issir f'Ġunju. Snin wara sar qbil mal-parroċċi tal-qrib, jiġifieri ma' Ħaż-Żebbuġ u Ħal Qormi (San Ġorġ), biex f'Ġunju l-ewwel issir il-festa ta' San Filep, il-Ħadd ta' wara ssir dik ta' San Ġorġ, u fl-aħħar Ħadd issir dik ta' San Nikola. Maż-żmien il-festa ta' San Ġorġ tmexxiet lura u bdiet issir mal-festa tagħna.